Pirmsskola 6 gadi

**Modulis: Plaukstošas attiecības**

**Tēma: Draugi**

**Tēmas atsegums**

**Tēmas apguve strukturēta 3 nodarbībās:**

1. nodarbība – Laba drauga tikumi

2. nodarbība – Jaunu draugu iegūšana

3. nodarbība – Strīdi ar draugiem

**Tēmas apguves mērķi:**

***Zināšanas: veidot priekšstatu par to,***

* kādi tikumi nepieciešami labam draugam;
* kas raksturīgs draudzībai (cieņa, atklātība, uzticamība, laipnība, dāsnums, kopīgas intereses, atbalsts grūtos brīžos u.c.);
* cik liela nozīme ir draudzībai, lai mēs justos laimīgi un drošībā;
* kā iegūtu jaunus draugus;
* kā cilvēki izvēlas draugus un sadraudzējas;
* ka arī strīdi mēdz būt draudzības sastāvdaļa;
* kas var palīdzēt atgūt draudzību;
* ka lielākajā daļā draudzību ir gaišie un tumšie brīži, kurus var vērst par labu, lai atgūtu un stiprinātu draudzību, un ka vardarbība nekad nav pareizā rīcība;
* kā risināt konfliktus, kā pārvarēt grūtības draudzībā un meklēt palīdzību vai padomu pie citiem cilvēkiem, ja tas nepieciešams.

***Morālās prasmes: sekmēt šādu morālo ieradumu veidošanos bērnos:***

* atpazīt labu draugu tikumus;
* būt par uzticamu, līdzjūtīgu un godīgu draugu;
* rūpēties par izveidoto draudzību un līdzcilvēkiem;
* spēt risināt konfliktus mierīgā un cieņpilnā ceļā.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pirmsskolas izglītības vadlīnijām** | **Papildus no programmas “e-TAP”** |
| **Vērtības** | Cilvēka cieņa, kultūra | Cilvēks, mīlestība, patiesība, saskaņa |
| **Tikumi** | Laipnība, godīgums, gudrība, tolerance, savaldība | Draudzīgums, empātija, pateicīgums, atvērtība jaunajam, kritiskā spriestspēja |

**Tikumu praktizēšanas iespējas:**

* bērni varētu apņemties mēģināt sadraudzēties ar kādu jaunu bērnu tuvākajās dienās un sākt kopā spēlēties. Var arī salabt ar kādu, ar kuru bija sastrīdējies.
* bērnudārzā varētu arī organizēt “sadraudzības pasākumu”, kurā bērni varētu kaut ko piedāvāt viens otram kā draudzības apliecinājumu (mazu dāvaniņu, kādu dziesmiņu dziedāt u. tml.)